[Foto’s] Amerikaner gee nuwe betekenis aan ‘baard’Incrediblebeard (Foto: Instagram) Wat is ŉ baard? As jy dié vraag aan die internet-sensasie Incrediblebeard sou vra, sou hy sonder huiwering antwoord dat ŉ baard ŉ kunswerk behoort te wees. Sosiale media is behoorlik aan die gons oor dié Amerikaner wat aan sy aanhangers bekend is as Incrediblebeard, se “baardskeppings”. Sy baard kan in byna enigiets getoor word: van ŉ gevlegte poniestert tot ŉ sport-helm en die ringe van die Olimpiese Spele. Selfs nie eens Bloubaard sal vir hom kan kers vashou nie. Incrediblebeard weier egter om die geheim agter sy weelderige baard aan aanhangers te verklap. Verlede jaar het dié man ŉ aanlynwinkel, Incrediblebeard, geopen wat T-hemde, baardolie en ander benodighede vir ŉ blinkende baard verkoop. ŉ Gedeelte van die winste gaan aan verskeie van sy projekte wat onder meer poog om wêreldwyd skoon water aan kinders te verskaf. Incrediblebeard het met sy jongste skeppings op Instagram gespog. Besoek ook die Incrediblebeard-aanlynwinkel.